【戰況R5】呢隻千年老處跑第21仗 畀潘頓收服咗！
2024年05月19日 15:31
東網電視
更多新聞短片
呢張相靚呀~
第5場四班田草1800米，「競駿光輝」閘前訓低，結果要退出，成棚馬要重新入閘，賽事延遲開跑。是場步速幾快吓，猶其係第3段隻「精算特殊」無端端喺外欄搶頭，扯得好快呀，不過今日C+3欄似乎唔係太利後上，「春風萬里」同「勤德威力」在內欄追，都只係追入第2、3名咋，頭馬係擺第2位的「鐵三角」，呢隻澳洲自購馬在港輸足廿仗，今日竟然可以頂到尾輕勝，真係估佢唔到，可能鞍上人潘頓韁繩同尺寸令到馬兒交出超水準喇~
贏到第44W嘅希斯，話上次「鐵三角」步速太快落敗，賽後都驗到氣管有血，今日步速留放做得好，馬匹終可補中，現時「鐵三角」狀態唔錯，相信1800米或以上路程都可以，谷草同沙田兩個場地都可應付。
第5場賽果：8-4-3-11
二重彩賽果：8-4(最後賠率19)